钦定古今图书集成/明伦汇编/氏族典/第573卷 > 完颜宗贤
## 钦定古今图书集成/明伦汇编/氏族典/第573卷 > 完颜宗贤

按《金史习不失传》：“宗贤本名赛里，习不失之孙也。从
都统杲取中原，袭辽帝于鸳鸯泺。皇统四年，授世袭
谋克，转都点检，封豳国公，拜平章政事，进拜右丞相，
兼中书令，进拜太保。自护卫未十年，位兼将相，常感
激思自效以报。与海陵同在相位，未尝少肯假借。及
海陵弑熙宗，诡以熙宗将议立后，诏诸王大臣。赛里”
闻召，以为信然，将入宫，被执遇害。